Video: Só lyk 2022 Ford Ranger Skermskoot uit die video. Ford is besig met ŉ reuse-opknapping by sy Silverton-aanleg in Pretoria. Dié motorvervaardiger maak jaarliks ŉ reusebydrae tot Suid-Afrika se BBP en het pas sy 500 000ste Ranger uitgevoer. Dit is geen geheim dat die volgende Ford Ranger en die volgende Volkswagen Amarok ŉ samewerking tussen die twee handelsmerke sal wees nie. Die nuwe 2.0 biturbo- en enkelturbo-enjins is nie oud nie, so ek is oortuig dat ons daardie enjins en die tienspoed outomatiese ratkas in die nuwe reeks sal vind. Hier sien ons die nuwe Ford Ranger vir die eerste keer in aksie: Die volgende weergawe van die uiters suksesvolle Ford Ranger sal in 2022 amptelik bekendgestel word. Daar sal na verwagting oor die volgende paar maande meer spesifikasie-inligting sowel as pryse bekend gemaak word.